stanford-oval/wikipedia huggingface dataset:
ภู ศรีวิไล
ประวัติ

เขาเกิดเมื่อวันที่ 16 พฤษภาคม พ.ศ. 2516 ที่ตำบลชุมภูพร อำเภอศรีวิไล จังหวัดบึงกาฬ ที่ก่อนหน้านี้ คนในหนองคายรู้จักกันในนาม ภูพิงค์ เพชรพิลา พร้อมประเดิมเพลงแรกของตัวเองในชีวิต กับเพลง เบอร์เก่ายังเฝ้ารอ ที่ลงมือเขียนและถ่ายทอดออกมาให้แฟนเพลงได้ฟังกัน พ.ศ. 2551 จากการออกอัลบั้มในแนวลูกทุ่งชุดพิเศษ เบอร์เก่ายังเฝ้ารอ ภายใต้สังกัดแกรมมี่โกลด์ และเป็นอัลบั้มเดียวที่เขาออกกับค่ายนี้ จนกระทั่งหายหน้าจากวงการไปช่วงหนึ่ง และกลับเข้าสู่วงการโดยการเป็นศิลปินสังกัดลาแกรนด์ มิวสิค ก่อนที่เขาจะหมดสัญญากับแกรมมี่โกลด์
การศึกษา

ระดับประถมศึกษา จากโรงเรียนโคกสำราญ อำเภอศรีวิไล จังหวัดบึงกาฬ
ระดับมัธยมศึกษาจาก ก.ศ.น.เมืองมหาสารคาม
ผลงานเพลง > อัลบั้มพิเศษ > น้องใหม่ไต่ดาว โครงการ 1 รวมดาวที่ราบสูง (2551)

เบอร์เก่ายังเฝ้ารอ ศิลปิน ภู ศรีวิไล
สาว ม.ปลายยังอายฮัก ศิลปิน ข้าวทิพย์ ธิดาดิน
ลบเบอร์ลบใจ ศิลปิน มด อุบลมณี
บ่กล้าบอกครู (แต่หนูกล้าบอกอ้าย) ศิลปิน เอิ้นขวัญ วรัญญา
มื้อใด๋สิมา ศิลปิน นิ้วก้อย กรรณิการ์
นาฬิการวงข้าว ศิลปิน มด อุบลมณี
ม.หกเทอมสุดท้าย ศิลปิน ข้าวทิพย์ ธิดาดิน
ฝนฮวยดอกจาน ศิลปิน นิ้วก้อย กรรณิการ์
สาวแก้มเปื้อนเหงื่อ ศิลปิน ภู ศรีวิไล
คิดฮอดรอกอดแม่ ศิลปิน เอิ้นขวัญ วรัญญา
เพลงที่เปิด ทางช่อง แฟนทีวี เพลง เบอร์เก่ายังเฝ้ารอ
ผลงานเพลง > อัลบั้มพิเศษ > น้องใหม่ไต่ดาว โครงการพิเศษ รำวงน้องใหม่บันเทิงศิลป์ (2554)

สบายดีบ้านเฮา รวมศิลปิน
รักข้ามโขง ศิลปิน ภู ศรีวิไล (ต้นฉบับ แหวนเพชร วงทอง)
ฝากคำขอโทษ ศิลปิน เอิ้นขวัญ วรัญญา,นิ้วก้อย กรรณิการ์ และ ก้านตอง ทุ่งเงิน (ต้นฉบับ ศิริพร อำไพพงษ์)
แฟนเก่าบ่เซาคิดฮอด ศิลปิน มด อุบลมณี,ข้าวทิพย์ ธิดาดิน และ เอิ้นขวัญ วรัญญา
ลำแคน..อยากเซาเป็นโสด ศิลปิน ก้านตอง ทุ่งเงิน
ตั๋วให้คึดฮอด ศิลปิน มด อุบลมณี,นิ้วก้อย กรรณิการ์ และ ก้านตอง ทุ่งเงิน
ซังคนหลายใจ ศิลปิน มด อุบลมณี
ขอทางให้หางตา ศิลปิน ภู ศรีวิไล (ต้นฉบับ เทพพร เพชรอุบล)
อย่าตั๋วด้วยสายตา ศิลปิน ข้าวทิพย์ ธิดาดิน
ฝันเห็นหน้า ศิลปิน ภู ศรีวิไล
สั่งฟ้าไปหาน้อง ศิลปิน ภู ศรีวิไล (ต้นฉบับ เทพพร เพชรอุบล)
คิดฮอดความฮัก ศิลปิน เอิ้นขวัญ วรัญญา
ฮักเขาหมดแล้วบ้อ ศิลปิน ภู ศรีวิไล
ที่รักจ๋า ศิลปิน นิ้วก้อย กรรณิการ์
รักชำรุด ศิลปิน มด อุบลมณี,เอิ้นขวัญ วรัญญา และ ก้านตอง ทุ่งเงิน (ต้นฉบับ จอมขวัญ กัลยา)
บ้านใกล้เรือนเคียง รวมศิลปิน (ต้นฉบับ ชาย เมืองสิงห์)
คิดฮอดอ้ายแหน่เด้อ รวมศิลปิน (ต้นฉบับ เทพพร เพชรอุบล)
ผลงานเพลง > ผลงานร่วมศิลปินอื่น

เพลง หัวใจคึดฮอด ร้องคู่กับ มด อุบลมณี อัลบั้ม รวมใจทุกคู่ แด่...ครูสลา ชุด ขอบคุณฟ้าที่ให้เจอ ขอบคุณเธอที่ให้ใจ (ต้นฉบับ แดง จิตกร แต่เป็นที่รู้จักเมื่อ ก๊อท จักรพันธ์ เอามาร้องใหม่) (2552)
ผลงานเพลง > สังกัดค่ายลาแกรนด์มิวสิค > ซิงเกิ้ลเดี่ยว

หากบ่เคยอ้าย (2556)
น้ำตาอ้ายอยู่หม่อ (2559)
ฮักแท้แพ้ตำรวจ (2560)
สายลมวอนอ้อสาว (2561)
น้ำใจซับน้ำตา (2562)
เจ้าอายไผบ่ที่เป็นแฟนอ้าย (2564)
ใจบ่เคยลืม (2564)
ตะเว็นแยงตา (2565)
เบิ่งเมืองบึงกาฬ (2567)
ถ่าลูกก่อนเด้อ (2567)
ผลงานการแสดง > ละครโทรทัศน์

หมัดเด็ดเสียงทอง (2558) (ช่องจีเอ็มเอ็ม 25)
ผลงานการแสดง > โฆษณา

ช่องแกรมมี่ 4 ช่อง (ช่อง Fan TV., ช่อง Bang Channel, ช่อง Green Channel และช่อง Acts Channel) ร่วมด้วย ไมค์ ภิรมย์พร, ต่าย อรทัย, เอิร์น สุรัตน์ติกานต์ และศิลปิน นักร้อง นักแสดงอีกมากมาย (2552)
แหล่งข้อมูลอื่น

ภู ศรีวิไล ที่เฟซบุ๊ก
โรงเรียนสตรีชัยภูมิ

| โรงเรียนสตรีชัยภูมิ Satri Chaiyaphum School> ที่ตั้ง |
| --- | --- |

เลขที่ 372 ถนนบรรณาการ ตำบลในเมือง อำเภอเมืองชัยภูมิ จังหวัดชัยภูมิ  ประเทศไทย
ข้อมูล
ชื่ออื่น: ส.ช. , S.C.
คำขวัญ: "ปัญญา  มารยาท   สะอาด   สามัคคี"
สถาปนา: 25 มีนาคม พ.ศ. 2481 (พิธีเปิด)
โรงเรียนพี่น้อง: โรงเรียนนวัตกรรมเข็มศาสตร์นุสรณ์
หน่วยงานกำกับ: สำนักงานคณะกรรมการการศึกษาขั้นพื้นฐาน กระทรวงศึกษาธิการ
รหัส: 1036101002
ผู้อำนวยการ: นายชัยรัตน์ เจริญสุข
ภาษาที่ใช้เป็นสื่อการสอน:  • ไทย  • อังกฤษ
สี:   ม่วง     เหลือง
เพลง: มาร์ชสตรีชัยภูมิ
เว็บไซต์: http://www.satrichaiyaphum.ac.th/
โรงเรียนสตรีชัยภูมิ 
(อังกฤษ: Satrichaiyaphum School) สังกัดสำนักงานเขตพื้นที่การศึกษามัธยมศึกษา เขต 30 (ชัยภูมิ)  เป็นโรงเรียนระดับมัธยมศึกษา (ขนาดใหญ่พิเศษ) แห่งหนึ่งในภาคตะวันออกเฉียงเหนือตอนล่าง ทั้งยังได้รับการรับรองให้เป็นโรงเรียนมาตรฐานสากล และรางวัลสถานศึกษาพระราชทาน เปิดสอนตั้งแต่ระดับชั้นมัธยมศึกษาตอนต้นและชั้นมัธยมศึกษาตอนปลาย (ม.1-ม.6) สถานที่ตั้งอยู่บริเวณใจกลางเมืองชัยภูมิ ห่างจากอนุสาวรีย์พระยาภักดีชุมพลและศาลากลางจังหวัดชัยภูมิไปทางทิศตะวันตกประมาณ 500 เมตร มีอัตลักษณ์ประจำโรงเรียน คือ “สะอาด มารยาทงาม”
ประวัติ

โรงเรียนสตรีชัยภูมิ เป็นโรงเรียนสตรีประจำจังหวัดชัยภูมิ ก่อตั้งเมื่อปี พ.ศ. 2481 แต่เดิมเรียนรวมอยู่กับโรงเรียนชัยภูมิภักดีชุมพล ซึ่งเป็นโรงเรียนประจำจังหวัด ต่อมากระทรวงศึกษาธิการมีคำสั่งให้นักเรียนหญิงเรียนแยกกับนักเรียนชาย จึงได้มีการสร้างอาคารเรียนโรงเรียนสตรีชัยภูมิขึ้น สมัยที่นายวงศ์ธวัชชัย พุกประยูร ดำรงตำแหน่งศึกษาธิการจังหวัดชัยภูมิ โดยใช้เงินบำรุงการศึกษาของจังหวัดชัยภูมิ จำนวน 9,041 บาท และได้ทำพิธีเปิดเมื่อวันที่ 25 มีนาคม 2481 โดยหลวงอุบลศักดิ์ประชาบาล เป็นประธานในพิธีเปิด และนางญาณี (ชื้น) บุณยินทุ ดำรงตำแหน่งครูใหญ่ เปิดสอนชั้นประถมศึกษาปีที่ 2 ถึงชั้นมัธยมศึกษาปีที่ 2 รวม 5 ห้องเรียน  จากนั้นโรงเรียนได้ดำเนินการจัดการเรียนการสอนเจริญก้าวหน้ามาตามลำดับจนได้รับรางวัลพระราชทาน 3 ปี คือปีพ.ศ. 2526 , พ.ศ. 2528 และพ.ศ. 2540
แผนการเรียน

โรงเรียนสตรีชัยภูมิเปิดทำการสอนในแผนการเรียนดังต่อไปนี้
แผนการเรียนวิทยาศาสตร์-คณิตศาสตร์
แผนการเรียนวิทยาศาสตร์-คอมพิวเตอร์
แผนการเรียนภาษาอังกฤษ-ภาษาฝรั่งเศส
แผนการเรียนภาษาอังกฤษ-ภาษาจีน
ห้องเรียนพิเศษวิทยาศาสตร์ คณิตศาสตร์ เทคโนโลยีและสิ่งแวดล้อม (SMTE)
ห้องเรียน Mini English Program (MEP) (เฉพาะระดับชั้นมัธยมศึกษาตอนต้น)
ห้องเรียน Intensive English Program (IEP) (ภาษาอังกฤษ-ภาษาฝรั่งเศส) (ภาษาอังกฤษ-วิทยาศาสตร์) (ภาษาอังกฤษ-ภาษาจีน)
ห้องเรียนพิเศษคณิตศาสตร์ (เฉพาะนักเรียนชั้นมัธยมศึกษาตอนต้น)
รายชื่อธงในเปอร์โตริโก

เนื้อหาในหน้านี้แสดงภาพธงประเภทต่างๆ ที่ใช้ในเครือรัฐเปอร์โตริโก
ธงชาติ

| ภาพธง | ระยะเวลาการใช้ | การใช้ | คำอธิบาย |
| --- | --- | --- | --- |
|  | ค.ศ. 1892 - 1952; ตั้งแต่ ค.ศ. 1995 | ธงชาติเปอร์โตริโก | ธงแถบตามยาวสีแดง สามแถบ และ แถบสีขาว สองแถบ, ที่ฝั่งคันธงมีดาวห้าแฉกสีขาวอยู่ภายในสามเหลี่ยมด้านเท่าสีน้ำเงิน. |
|  | ค.ศ. 1892 | ธงชาติเปอร์โตริโก สีน้ำเงินในธงเปลี่ยนระดับลงมาเป็นสีฟ้า | ธงแถบตามยาวสีแดง สามแถบ และ แถบสีขาว สองแถบ, ที่ฝั่งคันธงมีดาวห้าแฉกสีขาวอยู่ภายในสามเหลี่ยมด้านเท่าสีน้ำเงิน. |
|  | ค.ศ. 1952 - 1995 | ธงชาติเปอร์โตริโก โทนสีน้ำเงินเป็นสีเนวีบลู (Navy Blue) ตามสีธงชาติสหรัฐฯ | ธงแถบตามยาวสีแดง สามแถบ และ แถบสีขาว สองแถบ, ที่ฝั่งคันธงมีดาวห้าแฉกสีขาวอยู่ภายในสามเหลี่ยมด้านเท่าสีน้ำเงิน. |
ธงในตำแหน่งราชการ

| ภาพธง | ระยะเวลาการใช้ | การใช้ | คำอธิบาย |
| --- | --- | --- | --- |
|  | ค.ศ. 1946 - 1948 | ธงธงประจำตำแหน่งของผู้ว่าการแห่งเปอร์โตริโก | ธงพื้นสีขาว กลางธงมีตราเครือรัฐ. |
ธงในอดีต

| ภาพธง | ระยะเวลาการใช้ | การใช้ | คำอธิบาย |
| --- | --- | --- | --- |
|  |  | ธงประจำตัวของคริสโตเฟอร์ โคลัมบัส |  |
|  | ค.ศ. 1492 | ธงประจำราชอาณาจักรคาสตีล |  |
|  | ค.ศ. 1535-1821 | ธงกางเขนแห่งเบอร์กันดี | ใช้ในสมัยที่เปอร์โตริโกเป็นส่วนหนึ่งของเขตอุปราชแห่งนิวสเปน |
|  | ค.ศ. 1701 – ค.ศ. 1793 | ธงกองทัพสเปน สำหรับเขตอุปราชแห่งนิวกรานาดา |  |
|  | ค.ศ. 1873 – ค.ศ. 1875 | ธงประจำดินแดนอาณานิคม |  |
|  | ค.ศ. 1793-1873, 1875-1898 | ธงชาติสเปน | ใช้ในสมัยที่สเปนจัดการปกครองเปอร์โตริโกเป็นหมู่เกาะอินเดียตะวันออกของสเปน. |
|  | ค.ศ. 1868 | ธงขบวนการปฏิวัติราเลซ |  |
ธงขบวนการทางการเมือง

| ภาพธง | ระยะเวลาการใช้ | การใช้ | คำอธิบาย |
| --- | --- | --- | --- |
|  | ค.ศ. 1922 | ธงพรรคชาตินิยมเปอร์โตริโก (ขบวนการชาตินิยมเปอร์โตริโก) | ธงพื้นสีดำ กลางธงมีตราขบวนการชาตินิยม |
|  | ค.ศ. 1946 | ธงพรรคอิสรภาพเปอร์โตริโก |  |
|   | ค.ศ. 1967 | ธงพรรคก้าวหน้าเปอร์โตริโก | ธงพื้นสีขาว กลางธงมีตราประจำพรรค |
ดูเพิ่ม

ตราแผ่นดินของเปอร์โตริโก
ลา โบริงเกญา
ธงชาติคิวบา, มีคล้ายคลึงกันระหว่างสีแดงกับสีน้ำเงิน
ธงชาติฟิลิปปินส์ ความแตกต่างของโทนสีน้ำเงินที่ใช้บนธง
ตราแผ่นดินในทวีปเอเชีย

ต่อไปนี้เป็นตราแผ่นดินของประเทศและดินแดนต่างๆในทวีปเอเชีย
เขตปกครองตนเอง นครปกครองตนเองและเขตการปกครองอื่นๆ

| ประเทศ | เขตปกครอง | ตราแผ่นดิน | คำขวัญ | บทความหลัก |
| --- | --- | --- | --- | --- |
| จอร์เจีย | อับฮาเซีย |  | none | ตราแผ่นดินของอับฮาเซีย |
| จอร์เจีย | อัดยารา |  | none | ตราแผ่นดินของอัดยารา |
| สหราชอาณาจักร | อะโกรติรีและเธเกเลีย |  | God and my right | ตราแผ่นดินของสหราชอาณาจักร |
| จีน | ฮ่องกง |  | Hong Kong Special Administrative Region of the People's Republic of China | ตราแผ่นดินของฮ่องกง |
| จีน | มาเก๊า |  | Macau Special Administrative Region of the People's Republic of China | ตราแผ่นดินของมาเก๊า |
| สหราชอาณาจักร | อาณานิคมมหาสมุทรอินเดียของอังกฤษ |  | Limuria is in our charge/trust | ตราแผ่นดินของอาณานิคมมหาสมุทรอินเดียของอังกฤษ |
| อิรัก | เคอร์ดิสถานอิรัก |  | KRG (for Kurdistan Regional Government) |  |
| อาเซอร์ไบจาน | นาคีชีวัน |  | none | ตราแผ่นดินของอาเซอร์ไบจาน |
| โต้แย้ง | ปาเลสไตน์ |  | Palestine | ตราแผ่นดินของปาเลสไตน์ |
| โต้แย้ง | สาธารณรัฐตุรกีแห่งไซปรัสเหนือ |  | 1983 | ตราแผ่นดินของสาธารณรัฐตุรกีแห่งไซปรัสเหนือ |
| จีน | ทิเบต |  |  | ตราแผ่นดินของทิเบต |
ดูเพิ่ม

ตราแผ่นดิน
ถนนสิบสามห้าง

ถนนสิบสามห้าง ในเดือนมีนาคม พ.ศ. 2566 ฝั่งตรงข้ามคือ ถนนบวรนิเวศน์ที่ตั้งของวัดบวรนิเวศวิหาร
ถนนสิบสามห้าง (อักษรโรมัน: Thanon Sip Sam Hang) และ ถนนบวรนิเวศน์ (อักษรโรมัน: Thanon 	Bowon Niwet) เป็นถนนสายเล็ก ๆ ตั้งอยู่ในย่านบางลำพู แขวงตลาดยอด เขตพระนคร กรุงเทพมหานคร โดยถนนสิบสามห้าง เป็นถนนที่สร้างขึ้นมาตั้งแต่รัชสมัยรัชกาลที่ 5 โดยมีที่มาจากกลุ่มพ่อค้ากลุ่มหนึ่งในมณฑลกวางตุ้ง ประเทศจีน ซึ่งเริ่มต้นมีห้างร้านอยู่ทั้งสิ้น 13 ห้าง ได้รวมตัวกันเพื่อเข้าช่วยเหลือซึ่งกันและกันในด้านการค้าและอื่น ๆ มีตึกทำการอยู่ที่มณฑลกวางตุ้ง
ต่อมาเมื่อชาวจีนเข้ามาจับจองทำกิจการค้าที่บางลำพู ได้นำวิธีการนี้มาใช้ และได้สร้างอาคารซึ่งมีลักษณะเหมือนอาคารที่ทำการสมาคมเช่นเดียวกันนี้ขึ้นที่บางลำพู แม้ภายหลังเมื่ออาคารดังกล่าวจะถูกรื้อถอน แต่ชื่อสิบสามห้างยังคงอยู่ และได้กลายเป็นชื่อถนนที่เคยเป็นที่ตั้งอาคารสมาคม
นอกจากนี้แล้ว ถนนสิบสามห้างในช่วงกึ่งพุทธกาล (พ.ศ. 2500) เป็นแหล่งชุมนุมของวัยรุ่นเช่นเดียวกับสยามสแควร์ในปัจจุบัน เพราะเป็นแหล่งของร้านอาหารจำนวนมาก ที่เปิดกันจนถึงช่วงดึก และยังมีร้านไอศกรีมซึ่งเป็นสิ่งที่หารับประทานยากในสมัยนั้น รวมถึงยังมีบริการโทรทัศน์เปิดให้กับลูกค้าได้ดูอีกด้วย ซึ่งนับว่าเป็นนวัตกรรมใหม่อีกอย่างหนึ่ง
ถนนสิบสามห้างได้รับการกล่าวถึงในภาพยนตร์เรื่อง 2499 อันธพาลครองเมือง ภาพยนตร์ไทยในปี พ.ศ. 2540 ด้วยเป็นฉากหลังสำคัญในเนื้อเรื่องที่ตัวละครต่าง ๆ ในเรื่องยกพวกตีกัน
ถนนสิบสามห้างและถนนบวรนิเวศน์ยังเป็นวงเวียนที่เป็นจุดบรรจบกันของถนนตะนาว, ถนนรามบุตรี และถนนตานี และเกาะกลางถนนยังเป็นสวนสาธารณะขนาดเล็กในลักษณะของสวนหย่อม สร้างขึ้นเมื่อประมาณปี พ.ศ. 2519 จากเดิมที่เคยเป็นคลอง ต่อมาได้มีการถมที่เพื่อสร้างเป็นถนน โดยกองสวนสาธารณะ สำนักสวัสดิการสังคม กรุงเทพมหานคร มีขนาดความกว้าง 13.70 เมตร ยาว 102.10 เมตร รวมเนื้อที่ทั้งหมดประมาณ 1,844 ตารางเมตร (1 ไร่ 52 ตารางวา)
สถานที่สำคัญใกล้เคียง

วัดบวรนิเวศวิหาร
ถนนข้าวสาร
ที่ทำการไปรษณีย์บางลำภูบน
ฮิตาชิ

บทความนี้เกี่ยวกับบริษัทเอกชน สำหรับนครในจังหวัดอิบารากิ ดูที่ ฮิตาจิ (เมือง)
| --- | --- |


ประเภท: บริษัทมหาชน
การซื้อขาย: TYO: 6501
ISIN: JP3788600009 
อุตสาหกรรม: กลุ่มบริษัท
ก่อตั้ง: ค.ศ. 1910 (1910) (114 ปี) ที่นครฮิตาจิ จังหวัดอิบารากิ
ผู้ก่อตั้ง: นามิเฮ โอไดระ
สำนักงานใหญ่: เขตชิโยดะ โตเกียว, ญี่ปุ่น
พื้นที่ให้บริการ: ทั่วโลก
บุคลากรหลัก: ทากาชิ คาวามูระ (ประธานกรรมการ) ฮิโรอากิ นากานิชิ (ประธานบริหาร)
ผลิตภัณฑ์: เครื่องใช้ไฟฟ้า เครื่องจักรกลอุตสาหกรรม รถไฟ อุปกรณ์โทรคมนาคม โรงไฟฟ้า ระบบสารสนเทศ ชิ้นส่วนยานยนต์ เทคโนโลยีการทหาร อุปกรณ์โยธา
บริการ: ที่ปรึกษาด้านบริการทางการเงิน
รายได้:  ¥10.264 ล้านล้าน (2021)
รายได้จากการดำเนินงาน:  ¥738.2 พันล้าน (2021)
รายได้สุทธิ:  ¥583.2 พันล้าน (2021)
สินทรัพย์:  ¥13.887 ล้านล้าน (2021)
ส่วนของผู้ถือหุ้น:  ¥4.341 ล้านล้าน (2021)
พนักงาน: 397,732 (total) 29,485 (non-consolidated) 368,247 (consolidated) (ตั้งแต่มีนาคม 2565)
เว็บไซต์: www.hitachi.com
บริษัท ฮิตาชิ มหาชนจำกัด (อังกฤษ: Hitachi, Ltd., ญี่ปุ่น: 株式会社日立製作所 คาบูชิกิไงชะ ฮิตาจิ เซซากูโชะ) เป็นกลุ่มบริษัทข้ามชาติของญี่ปุ่น มีสำนักงานใหญ่ตั้งอยู่ในเขตชิโยดะ กรุงโตเกียว
บริษัทฮิตาชิมีการแตกสาขาออกเป็น 11 กลุ่มธุรกิจ อันได้แก่: ระบบโทรคมนาคมและสารสนเทศ, โครงสร้างพื้นฐานสังคม, ชิ้นส่วนและวัตถุประสิทธิภาพสูง, บริการทางการเงิน, ระบบพลังงาน, ชิ้นส่วนและระบบไฟฟ้า, ระบบยานยนต์, ระบบรถไฟและเขตเมือง, สินค้าอุปโภคและสื่อดิจิทัล, เครื่องจักรกลงานโยธา และ ระบบและชิ้นส่วนอื่นๆ นอกจากนี้ ฮิตาชิยังเป็นบริษัทในตลาดหลักทรัพย์โตเกียว ที่ถูกนำมาใช้คำนวณดัชนี Nikkei 225 และ TOPIX
บริษัทฮิตาชิ ถูกก่อตั้งขึ้นเมื่อ พ.ศ. 2453 โดยวิศวกรไฟฟ้าชื่อว่า นามิเฮ โอไดระ ในเมืองฮิตาจิ จังหวัดอิบารากิ  สินค้าชิ้นแรกของบริษัทฮิตาชิ คือ มอเตอร์เหนี่ยวนำไฟฟ้า กำลัง 5 แรงม้า ซึ่งถือเป็นมอเตอร์ไฟฟ้ารุ่นแรกของญี่ปุ่น ซึ่งถูกพัฒนาและนำไปใช้งานในเหมืองทองแดง ทำให้ในเวลาต่อมา บริษัทของโอไดระ ก็กลายเป็นบริษัทผู้นำในตลาดมอเตอร์ไฟฟ้าและอุตสาหกรรมพลังงานไฟฟ้าของญี่ปุ่น
ดาราเดลี่

| --- | --- |
ประเภท: พาณิชย์
รูปแบบ: บริษัทจำกัด
ก่อตั้ง: พ.ศ. 2548
สำนักงานใหญ่: 1 ซอย ลาดปลาเค้า 14 ถนนลาดพร้าว แขวงจระเข้บัว เขตลาดพร้าว กรุงเทพมหานคร 10230, ไทย
ผลิตภัณฑ์: หนังสือพิมพ์ ดาราเดลี่
บริการ: ผลิตเนื้อสื่อบันเทิงและสิ่งพิมพ์
บริษัทในเครือ: บริษัท ดาราเดลี่ ช้อปปิ้ง จำกัด
เว็บไซต์: https://www.daradaily.com/
บริษัท ดาราเดลี่ จำกัด เป็นบริษัทผลิตสื่อบันเทิง รายงาน วิเคราะห์เนื้อหาข่าวบันเทิง ทั้งในรูปแบบหนังสือพิมพ์ ดาราเดลี่ และเว็บไซต์ บริษัทก่อตั้งเมื่อปี พ.ศ. 2548 ได้ตีพิมพ์หนังสือพิมพ์รายสัปดาห์  ดาราเดลี่  ฉบับแรกในวันที่ 19 กันยายน 2549 เมื่อเริ่มเปิดตัวมียอดการสั่งพิมพ์ 3 แสนฉบับต่อวัน ใน 6 เดือนแรก ต่อมาวันที่ 19 กันยายน 2555 ขยายกิจการโดยเปิดช่องทีวีดาวเทียมที่ชื่อ ดาราเดลี่ ทีวี หลังจากนั้นได้เพิ่มช่องทางสื่อทั้งในเฟซบุ๊ก อินสตราแกรม ทวิตเตอร์ ยูทูบ แอปพลิเคชันทางโทรศัพท์มือถือ รวมทั้งผลิตเนื้อหารายการเพื่อออกอากาศทางฟรีทีวี
เมื่อแรกเริ่ม บริษัท ดาราเดลี่ จำกัด เป็นบริษัทในเครือของอาร์เอสโดยดำเนินงานภายใต้ บริษัท ไอเดีย เพาเวอร์ จำกัด (เดิมชื่อ บริษัท นิวส์ เจนเนอเรชั่น จำกัด) จากข้อมูลปี 2560 ดาราเดลี่ มีพนักงานกว่า 200 คน บริหารโดยนางนภัสนันท์ พรรณนิภา มีนายเฉลิมเกียรติ สมหวัง เป็นบรรณาธิการบริหาร และนายสุนทร นนทอ เป็นบรรณาธิการผู้พิมพ์ผู้โฆษณา
เมื่อเริ่มต้นหนังสือพิมพ์ ดาราเดลี่ ตีพิมพ์เป็นรายวัน ตีพิมพ์ระบบ 4 สีตลอดทั้งเล่ม นำเสนอข่าวบันเทิง โดยให้ความสำคัญกับบันเทิง 70% อีก 15% เน้นข่าวสารการตลาด และ 15% ที่เหลือจะเป็นเรื่องราวของธุรกิจมีเดียสื่อ ต่อมาเปลี่ยนจากรายวันมาเป็นราย 3 วัน แล้วจึงเป็นเป็นรายสัปดาห์ เดิมทีมีพนักงาน 10 คน ทั้งฝ่ายขาย ฝ่ายข่าว ฝ่ายธุรการ พอย้ายสำนักงานจึงมีพนักงาน 100 คน และเพิ่มเป็น 200 คน บริษัท ดาราเดลี่ จำกัด มีบริษัทย่อย คือ บริษัท ดาราเดลี่ ช้อปปิ้ง จำกัด จดทะเบียนเมื่อ 12 กันยายน 2560 ประกอบกิจการขายสินค้าโดยการขายปลีกส่ง
ดาราเดลี่ ยังมีการมอบรางวัลด้านบันเทิง โดยจัดครั้งแรกเมื่อปี พ.ศ. 2555 ภายใต้ชื่อดาราเดลี่ เดอะ เกรท อวอร์ดส์ โดยสาขารางวัลร่วมคัดเลือกจากสมาคมต่าง ๆ และคณะกรรมการดาราเดลี่ และนับผลคะแนนจากการลงคะแนนของประชาชนทั่วไป
วี จิราพร

| วี จิราพร (ปิ๊ก ธนิดา) |
| --- | --- |
เกิด: ธนิดา จันทรโกศร 10 ตุลาคม พ.ศ. 2532 (35 ปี) จังหวัดฉะเชิงเทรา ประเทศไทย
ชื่ออื่น: วี จิราพร, ปุ๊บปิ๊ก
ศิษย์เก่า: มหาวิทยาลัยรังสิต  มหาวิทยาลัยเกริก
อาชีพ: นักร้อง
ผลงานเด่น: วัยสาว (2548) สาวฉะเชิงเทรา (2549) จะเอายังไงกับหนู (2551)   น้ำตาเต็มโอ่ง (2551)  เอ๊าะเอ๊าะอยู่เลย (2555) 
อาชีพทางดนตรี
แนวเพลง: ลูกทุ่ง ป็อป คันทรี่บลูส์ บัลลาด สตริงคอมโบ
เครื่องดนตรี: เสียงร้อง
ช่วงปี: พ.ศ. 2548–พ.ศ. 2558, พ.ศ. 2566-ปัจจุบัน
ค่ายเพลง: นพพร ซิลเวอร์โกลด์
 นักดนตรี
ธนิดา จันทรโกศร มีชื่อเล่นว่า ปุ๊กปิ๊ก เป็นศิลปินวัยรุ่นลูกทุ่ง, โฟล์ค และคันทรี่บลูส์หญิง ภายใต้สังกัด "นพพร ซิลเวอร์โกลด์" มีชื่อในวงการเพลงลูกทุ่งว่า วี จิราพร ซึ่งเป็นการตั้งให้โดย พนม นพพร ผู้บริหารค่ายเพลงดังกล่าว วี วิราพร มีผลงานเพลงทั้งหมด 4 อัลบั้มด้วยกัน มีเพลงดังได้แก่ เพลง จะเอายังไงกับหนู, สาวฉะเชิงเทรา, กระจองงองเปิดห้องใจ และเอ๊าะเอ๊าะอยู่เลย เป็นต้น
ต่อมา เป็นหนึ่งในศิลปินกลุ่ม ภายใต้ชื่อ "สาวสาวซิลเวอร์โกลด์" ประกอบสมาชิก ได้แก่ อร อรดี, วี จิราพร และ ลูกปัด พิมพ์ชนก
ในปี 2567 วี จิราพร ได้กลับมาร้องเพลงอีกครั้งในรอบ 10 ปี ปล่อยผลงานเพลงใหม่ โดยใช้ชื่อ "ปิ๊ก ธนิดา" ซึ่งเป็นชื่อจริง ๆ ของเธอ กับเพลง "เจ็บเจียนตาย" ภายใต้ค่ายเพลงอิสระ
ประวัติ

วี จิราพร มีชื่อจริงว่า ธนิดา จันทรโกศร (ชื่อเล่น : ปุ๊กปิ๊ก) ต่อมาเปลี่ยนมาใช้ชื่อในวงการเพลงว่า วี จิราพร ตามคำแนะนำของพนม นพพร ผู้บริหารค่ายเพลง นพพร ซิลเวอร์โกลด์ และเป็นผู้ปลุกปั้น วี จิราพร เข้ามาเป็นศิลปินในสังกัด ในวัย 15 ปี
วี จิราพร เกิดเมื่อวันที่ 10 ตุลาคม พ.ศ. 2532 เป็นบุตรสาวคนเดียวของครอบครัว โดยเกิดที่จังหวัดฉะเชิงเทรา จบการศึกษาระดับชั้นมัธยมศึกษา โรงเรียนดัดดรุณี และสำเร็จการศึกษาระดับปริญญาตรี คณะนิเทศศาสตร์ สาขาวิทยุกระจายเสียงและโทรทัศน์ มหาวิทยาลัยรังสิต  สำเร็จการศึกษาในปีพ.ศ. 2556 ต่อมาสำเร็จการศึกษาระดับปริญญาโท คณะบริหารธุรกิจ มหาวิทยาลัยเกริก (รับประกาศศนียบัตรในปีพ.ศ. 2567)
ปัจจุบันเป็นแอร์โฮสเตสที่สายการบินไทยไลอ้อนแอร์ และเป็นนักร้องอิสระ
ประวัติ > จุดเริ่มต้นการร้องเพลง

ด้วยความที่ครอบครัวชอบฟังเพลงลูกทุ่งเป็นชีวิตจิตใจ บวกกับคุณตาเองก็มีวงดนตรีไทย ทำให้ วี จิราพร ได้ฟังเพลงลูกทุ่งและฝึกร้องเพลงไทยเดิม จึงซึมซับความเป็นลูกทุ่งมาตั้งแต่ 8 ขวบ ไม่ว่าคุณตาจะไปตั้งวงดนตรีที่ไหน วีก็จะไปร้องด้วยทุกครั้ง เวลาอยู่ที่โรงเรียน อาจารย์เดชะ  ซึ่งเป็นคุณครูสอนตอนเรียนประถม ก็จะให้วีร้องเพลงโชว์หน้าเสาธงทุกเช้า พออายุย่างเข้า 10 ปี ซึ่งกำลังเรียนอยู่ชั้นประถมศึกษาปีที่ 4 จึงเริ่มสนใจที่จะประกวดนักร้องเพลงลูกทุ่ง
เวทีที่ทำให้ได้รับรางวัลเป็นชิ้นแรกในชีวิตก็คือเวทีของงานประจำปีของจังหวัดฉะเชิงเทรา เป็นงานนมัสการหลวงพ่อโสธร ซึ่งมีการจัดประกวดร้องเพลงลูกทุ่ง โดยวีใช้เพลงส้มตำประกวดในวันนั้น สร้างความภูมิใจให้กับพ่อแม่และญาติ ๆ อย่างมาก และคนที่ดีใจมากที่สุดก็คือตัวเธอเอง หลังจากนั้นไม่ว่าจะมีการประกวดร้องเพลงที่ไหนก็จะไปทุกครั้ง แพ้บ้าง ชนะบ้าง ทำให้เราได้รู้ข้อบกพร่องของเราเองและนำประสบการณ์ตรงนั้นมาฝึกฝนให้ดีขึ้น
จุดเริ่มต้นของความเป็นมาก่อนที่จะเข้ามาเป็นศิลปินในสังกัด นพพร ซิลเวอร์โกลด์ คือเมื่อตอนอายุ 13 ปี วีได้ไปประกวดร้องเพลงงานหนึ่ง ทำให้ได้พบกับนักจัดรายการซึ่งเขาแนะนำให้ไปประกวดที่รายการชุมทางเสียงทอง แต่ตอนนั้นอายุของวียังไม่ถึง 15 ปี จึงยังไม่ได้เข้าประกวด
จนวันหนึ่งโอกาสของเธอก็มาถึงเมื่อคุณแม่ของเธอได้ดูรายการชุมทางเสียงทองที่บ้าน ทางรายการบอกว่าจะมีการทอดกฐินที่วัดดอนอุดม อ.ขลุง จ.จันทบุรี ซึ่งมีการประกวดร้องเพลงด้วย ด้วยความที่วีอยากไปมาก ๆ และพ่อกับแม่ก็ให้การสนับสนุน จึงพาวีไปประกวดร้องเพลง วันนั้นวีประกวดด้วยเพลงโรงแรมใจ ซึ่งทำได้ดีจนชนะเลิศ ในงานทำให้เธอได้รู้จักผู้ใหญ่ท่านหนึ่ง และได้แนะนำให้รู้จักกับอาโอ (พนม นพพร) พร้อมกับฝากฝัง แต่อาโอบอกว่า ตอนนี้นำเสียงยังไม่คงที่เพราะอายุยังไม่ถึง 15 ปี ต้องรอไปก่อน แล้วค่อยมาคุยกันอีกที จนอายุครบตามกำหนดวีจึงเข้ามาเป็น ศิลปินนพพร ซิลเวอร์โกลด์
ประวัติ > งานเพลง

วี จิราพร เซ็นต์สัญญาเป็นศิลปินในวัยเพียง 15 ปี และได้ผลิตผลงานเพลงชุดแรก ออกวางจำหน่ายวันที่ 4 เมษายน 2548 ชื่ออัลบั้มว่า "วัยสาว" มีเพลงที่เป็นที่รู้จัก ได้แก่เพลง วัยสาว และเพลง ปีหน้าค่อยมาจีบ ซึ่งเสียงตอบรับจากแฟนเพลงถือว่าดีในระดับหนึ่ง เพราะเปิดตัวด้วยเพลงช้า
ต่อมาได้ผลิตผลงานเพลงชุดที่ 2 ในชื่อชุด "รอน้องอีกนิด" ออกวางจำหน่ายวันที่ 12 พฤศจิกายน 2549 อัลบั้มชุดนี้เปิดตัวด้วยเพลงเร็ว "รอน้องอีกนิด" และเพลง "สาวฉะเชิงเทรา" ทำให้กระแสตอบรับดีกว่าชุดแรก
อัลบั้มชุดที่ 3 ออกวางจำหน่ายวันที่ 18 มกราคม 2551 ชื่อชุด "จะเอายังไงกับหนู" มีเพลงดังในอัลบั้ม ได้แก่ เพลง จะเอายังไงกับหนู ,กระงองงองเปิดห้องใจ และเพลง น้ำตาเต็มโอ่ง อัลบั้มชุดนี้ถือเป็นอัลบั้มที่ประสบความสำเร็จมากที่สุดของ วี จิราพร ต่อด้วยอัลบั้มสุดท้าย ชื่อชุด "เอ๊าะเอ๊าะอยู่เลย" วางจำหน่ายวันที่ 7 มีนาคม 2555 เปิดตัวด้วยเพลง "เอ๊าะเอ๊าะอยู่เลย" และเพลง "สัญญานิ้วก้อย"
นอกจากนี้ยังเป็นหนึ่งในศิลปินกลุ่ม "สามสาวซิลเวอร์โกลด์" ซึ่งประกอบไปด้วยศิลปินหญิง 3 คน อร อรดี, วี จิราพร และ ลูกปัด พิมพ์ชนก ออกอัลบั้มร่วมกับทั้งหมด 2 ชุดด้วยกัน ชื่อชุด "3 สาวซิลเวอร์โกลด์" (พ.ศ. 2552) และชุด "สวยได้อีก" (พ.ศ. 2553) และได้ปล่อยซิงเกิลอีกหลายเพลง ก่อนที่ช่วงต้นต้นปีพ.ศ. 2559 จะประกาศยุติวง พร้อมกับค่ายเพลงนพพร ซิลเวอร์โกลด์
ประวัติ > ปัจจุบัน

วี จิราพร หมดสัญญากับทางค่ายตั้งแต่ปีพ.ศ. 2560 เนื่องจากทางค่ายปิดตัวลง พร้อมกับรายการชุมทางเสียงทอง ปัจจุบันได้ผันตัวเป็นแอร์โฮสเตสที่สายการบิน ไทยไลอ้อนแอร์
ผลงาน > อัลบั้มเดี่ยว

| รายละเอียดอัลบั้ม | รายชื่อเพลง |
| --- | --- |
 วัยสาว  ปี: พ.ศ. 2548  สังกัด: นพพร ซิลเวอร์โกลด์  วันวางแผงอัลบั้ม: 04 เมษายน พ.ศ. 2548:  ปีหน้าค่อยมาจีบ  วัยสาว  เลือกเรียนไว้ก่อน  เพื่อนหนูแอบรัก  ของฝากอยากได้ทอง  เปิดใจให้จอง  ไม่เคยรัก  สาวกระเตาะ  ชอบเราใช่ใหมล่ะ  อายเขาสิ
 สาวฉะเชิงเทรา  ปี: พ.ศ. 2549  สังกัด: นพพร ซิลเวอร์โกลด์  วันวางแผงอัลบั้ม: 12 พฤศจิกายน พ.ศ. 2549:  สาวฉะเชิงเทรา  รอน้องอีกนิด  รักฉันต้องสัญญา  ขอพึ่งพระภูมิ  ศิลปินคอซอง  สาวไร่ส้ม  กลับไปหาป้าเหอะ  ไม่สวยก็รวยได้  สวยเอง  รักหนุ่มรุ่นพี่
 จะเอายังไงกับหนู  ปี: พ.ศ. 2551  สังกัด: นพพร ซิลเวอร์โกลด์  วันวางแผงอัลบั้ม: 18 มกราคม พ.ศ. 2551:  จะเอายังไงกับหนู  น้ำตาเต็มโอ่ง  กระจองงองเปิดห้องใจ  ฝากฝนล้างใจ  เดี๊ยะไม่เท่หรอก  แปดเดือนที่แปดริ้ว  สาวน้อยคอยคู่  ขำไม่ออก  เท่กระแทกตา  แตกเนื้อสาว
 เอ๊าะเอ๊าะอยู่เลย  ปี: พ.ศ. 2555  สังกัด: นพพร ซิลเวอร์โกลด์  วันวางแผงอัลบั้ม: 7 มีนาคม พ.ศ. 2555:  เอ๊าะเอ๊าะอยู่เลย  สัญญานิ้วก้อย  จะเอายังไงกับหนู  รักฉันต้องสัญญา  กระจองงองเปิดห้องใจ  สาวฉะเชิงเทรา  น้ำตาเต็มโอ่ง  แปดเดือนที่แปดริ้ว  แตกเนื้อสาว  รอน้องอีกนิด  ขอพึ่งพระภูมิ  สวยเอง
ผลงาน > สามสาวซิลเวอร์โกลด์

| รายละเอียดอัลบั้ม | รายชื่อเพลง |
| --- | --- |
 3 สาวซิลเวอร์โกลด์  ปี: พ.ศ. 2552  สังกัด: นพพร ซิลเวอร์โกลด์  วันวางแผงอัลบั้ม: 19 พฤศจิกายน พ.ศ. 2552:  มันคนเดียวเสียวทั้งคัน  เบิร์ดเดย์แนวแนว  โกรธกันทำไม  โหลดใจใส่จอ  จะเอายังไงกับหนู  ไอคุกๆ  สาวใต้ใจชัวร์  กระจองงองเปิดห้องใจ  แช่แว้บ  ปึ๋งปั๋ง  สาวฉะเชิงเทรา  ใบ้แบ๊ะๆ
 สวยได้อีก  ปี: พ.ศ. 2553  สังกัด: นพพร ซิลเวอร์โกลด์  วันวางแผงอัลบั้ม: 30 พฤศจิกายน พ.ศ. 2553:  สวยได้อีก  คาถาหาแฟน  จะแกะให้ดู  ร๊ากเด็ก  มันคนเดียวเสียวทั้งคัน  เบิร์ดเดย์แนวแนว  โกรธกันทำไม  น้ำยางกับน้ำตา  น้ำตาเต็มโอ่ง  ห่วงแม่ห่วงแมว
ผลงาน > ซิงเกิล

เพลง "เดี๋ยวสวย" สาวสาวซิลเวอร์โกลด์ (พ.ศ. 2556)
เพลง "กดไลค์มาเลย" สาวสาวซิลเวอร์โกลด์ (พ.ศ. 2556)
เพลง "ทอม ท้อม ทอม" สาวสาวซิลเวอร์โกลด์ (พ.ศ. 2557)
เพลง "เจอแน่" สาวสาวซิลเวอร์โกลด์ (พ.ศ. 2557)
เพลง "ตามหาสมชาย" สาวสาวซิลเวอร์โกลด์ (พ.ศ. 2558)
เพลง "หนูอยากโดนอุ้ม" สาวสาวซิลเวอร์โกลด์ (พ.ศ. 2558)
เพลง "เจ็บเจียนตาย" ซิงเกิลเดี่ยว โดยใช้ชื่อ ปิ๊ก ธนิดา (พ.ศ. 2566) / ค่ายเพลงอิสระ
เพลง "อยากมีแฟนไม่ต้องขอพร" ซิงเกิลเดี่ยว โดยใช้ชื่อ ปิ๊ก ธนิดา (พ.ศ. 2567) / ค่ายเพลงอิสระ
ผลงาน > อัลบั้มอื่น/ซิงเกิ้ล

อัลบั้ม เทศกาลงานบุญ 12 เพลงดัง (รวม 12 ศิลปินค่ายนพพรฯ) (ตุลาคม 2548)
อัลบั้ม ลอยกระทง ส่งท้ายปีเก่า ต้อนรับปีใหม่ (ร่วมกับศิลปินค่ายนพพรฯ) (2545-2546,2548)
อัลบั้มเพลงประกอบภาพยนต์วีซีดีเรื่อง ยุทธการกล้วยไม้ป่า (พ.ศ. 2549)
อัลบั้มรวมฮิต 14 เพลงดัง วี จิราพร (พ.ศ. 2551)
ผลงานการแสดง

ภาพยนตร์เรื่อง ยุทธการกล้วยไม้ป่า (2550) ) / เป็นภาพยนต์ที่จัดจำหน่ายโดย นพพร ซิลเวอร์โกลด์ ในรูปแบบวีซีดี ไม่ได้ออกฉายในโรงภาพยนตร์แต่อย่างใด
ละครเรื่อง เพลงรักข้ามภพ (2552)  (ช่อง 7) / รับเชิญ
ละครเรื่อง แม่ศรีไพร (2553)  (ช่อง 7) /รับบท วี จิราพร (3 สาวซิลเวอร์โกลด์) (รับเชิญ)
แหล่งข้อมูลอื่น

วี จิราพร ที่เฟซบุ๊ก
วี จิราพร ที่อินสตาแกรม
ไดกิ้น

| --- | --- |

ประเภท: บริษัทมหาชนจำกัด
การซื้อขาย: TYO: 6367 OSE: 6367 TOPIX Large 70 Component Nikkei 225 Component
ISIN: JP3481800005 
อุตสาหกรรม: อุปกรณ์ไฟฟ้า
ก่อตั้ง: โอซากะ ญี่ปุ่น (25 ตุลาคม ค.ศ. 1924 (1924-10-25))
ผู้ก่อตั้ง: อากิระ ยามาดะ
สำนักงานใหญ่: Umeda Center Bldg., 2-4-12, Nakazaki-Nishi, Kita-ku, Osaka 530-8323, Japan
ผลิตภัณฑ์: เครื่องปรับอากาศ/ระบบทำความเย็น เคมีภัณฑ์ ระบบป้องกันประเทศ
พนักงาน: 56,240 
เว็บไซต์: เว็บไซต์ทางการ
เชิงอรรถ / อ้างอิง 
ไดกิ้น  (ญี่ปุ่น: ダイキン) เป็นบริษัทข้ามชาติของญี่ปุ่น เป็นหนึ่งในผู้ผลิตเครื่องปรับอากาศและระบบทำความเย็นที่ใหญ่ที่สุดของโลก ก่อตั้งเมื่อปี ค.ศ. 1924 ในชื่อ Osaka Kinzoku Kogyosho LP โดยนายอากิระ ยามาดะ มีสำนักงานใหญ่ที่นครโอซากะ เป็นบริษัทที่คิดค้นสารทำความเย็น R-410A ร่วมกับบริษัท Carrier ของสหรัฐอเมริกา นอกเหนือไปจากเครื่องปรับอากาศและระบบทำความเย็นแล้ว ไดกิ้นยังมีผลิตภัณฑ์อื่น ๆ อาทิ ชิ้นส่วนอากาศยาน, ตัวดับเพลิงในเครื่องยนต์เจ็ต, อุปกรณ์ระบบหายใจทางการแพทย์, อุปกรณ์ระบบไฮดรอลิก, เคมีภัณฑ์ ตลอดจนยุทธภัณฑ์อย่าง กระสุนปืน, หัวรบสำหรับขีปนาวุธ, ระเบิดมือ เป็นต้น
การขายสินค้าในต่างประเทศมีอัตราส่วนประมาณ 70% และพนักงานประมาณ 80% ทำงานนอกประเทศญี่ปุ่น ตราสารทุนจดทะเบียนของไดกิ้นเป็นส่วนประกอบของดัชนี Nikkei Stock Average, TOPIX Core30 และ JPX-Nikkei Index 400
ไดกิ้นในประเทศไทย

สำหรับในประเทศไทย บริษัท สยามไดกิ้นเซลส์ จำกัด ซึ่งเป็นบริษัทตัวแทนจำหน่ายในประเทศไทย ได้เลือก แบรี่-ณเดชน์ คูกิมิยะ เป็นพรีเซ็นเตอร์ตั้งแต่กลางปี 2558 กระทั่งมีการต่อสัญญาในช่วงต้นปี 2562 ต่อมาในต้นปี 2566 ไดกิ้นได้ดึงตัว บิวกิ้น-พุฒิพงศ์ อัสสรัตนกุล เป็นพรีเซ็นเตอร์คนใหม่คู่กับณเดชน์เพื่อช่วยขยายฐานกลุ่มลูกค้ารุ่นใหม่